**1.** **Umumiy qoidalar**

 1.1. Ushbu Nizom “TUIT CYBER GAMES” loyihasi doirasida Muhammad al-Xorazmiy nomidagi Toshkent axborot texnologiyalari universiteti hamda uning filiallari tаlаbаlаri o’rtаsidа o’tkаzilаdigаn “Tuit Cyber Games” kibersport bo‘yicha musobaqa (keyingi o‘rinlarda: turnir) qoidalari, tashkil etish va uni o‘tkazish shartlarini – Umimiy reglament asosida tartibga soladi.

**2.**     **Turnirning asosiy maqsadi**

2.1. Toshkent shahrida kibersportni xavfsiz rivojlantirish va ommalashtirish bo‘yicha ekotizim yaratish, musobaqalar va turnirlarni tizimli ravishda o‘tkazish orqali iqtidorli yoshlarni aniqlash, tanlash va saralash (seleksiya) hamda ularni professional kibersportga yo‘naltirish, axborot texnologiyalari va IT-industriya uchun salohiyatli kadrlarni tayyorlash va ularni sohaga jalb qilish ishlarini yanada kengaytirish.

2.2. Muhammad al-Xorazmiy nomidagi Toshkent axborot texnologiyalari universiteti talaba-o‘quvchilari o‘rtasida ommaviy kompyuter sportini rivojlantirish, Universitet va uning filiallarida kibersport o‘yinlariga qiziquvchi yoshlarni kibersportga jalb qilish, ularda tizimli sport va sog‘lom turmush tarziga bo‘lgan qiziqishlarni rivojlantirish.

**3.**   **Turnir tashkilotchilarining huquq va majburiyatlari**

   3.1. Ishtirokchilarning turnirda ishtirok etishi uchun talabnomalarni qabul qilish, turnir taqvim rejasini tuzish va o‘tkazish, shuningdek nomaqbul hatti-harakatlar uchun intizomiy jazolar bo‘yicha barcha qarorlarni qabul qilish Turnir tashkilotchisi tomonidan amalga oshiriladi.

   3.2. Tashkilotchi musobaqaning sport yaxlitligini saqlab qolish uchun musobaqaning istalgan bosqichida oldindan ogohlantirmasdan ushbu qoidalarni olib tashlash, o‘zgartirish yoki o‘zgartirish huquqini o‘zida saqlab qoladi. Tashkilotchi, shuningdek, halol raqobat va sport mahorati buzilishining oldini olish uchun amaldagi qoidalar to‘plamida ko‘zda tutilmagan hollarda qaror qabul qilish huquqini o‘zida saqlab qoladi. Ushbu nizomda, shuningdek, dastur turlarining texnik reglamentlarida tavsiflanmagan vaziyat yuzaga kelgan taqdirda, qaror asosiy tashkilotchi tomonidan qabul qilinadi. Ushbu Nizomga kiritilgan har qanday o‘zgartirish to‘g‘ridan-to‘g‘ri ishtirokchilarga xabar qilinadi.

      3.3. Tashkilotchi musobaqani translyatsiya qilish uchun istalgan o‘yinni tanlash huquqiga ega. Tanlovni translyatsiya qilish huquqi tashkilotchiga tegishli. Tashkilotchining oldindan roziligisiz uchinchi tomon o‘yinlarni translyatsiya qilishi ta’qiqlanadi.

3.4. Tashkilotchi musobaqalarni tashkil etish bilan bog‘liq tadbirlarni amalga oshirishi jumladan, ishtirokchilarni tanlovga qabul qilish shartlarini belgilaydi hamda tanlov natijalariga noqonuniy ta’sir ko‘rsatishga qarshi choralar ko‘radi.

**4.** **Jamoalarning huquq va majburiyatlari**

  4.1. Jamoa sardori yoki rahbari ushbu qoidalar bilan bog‘liq ma’lumotlarni jamoa a’zolariga yetkazish  uchun mas’uldir.

  4.2. Jamoa a’zolariga turnir hakamlari harakatlariga aralashish ta’qiqlanadi, ular o‘z jamoasining xatti-harakatlari va Turnir o‘tkaziladigan joylarda o‘z jamoasi tomonidan yetkazilgan moddiy zarar uchun shaxsan mas’uldir. Turnir o‘tkaziladigan joylardagi xavfsizlik va tartib uchun javobgarlik o‘yin o‘tkazilishidan oldin, o‘yin vaqtida va undan so‘ng ob’yektni tark etgunlariga qadar jamoalar zimmasiga yuklatiladi.

  4.3 O‘yindan oldin, o‘yin davomida yoki o‘yindan so‘ng jamoa a’zosi yoki bir necha a’zolarining g‘ayriqonuniy xatti-harakatlari oqibatida tartibsizlik kelib chiqsa, shuningdek boshqa ximat ko‘rsatuvchi xodimlar haqoratlansa bu tartibbuzaliklarda aybdor deb topilgan jamoa musobaqalardan chetlashtiriladi.

4.4 Turnirda ishtirok etish - bu qoidalar, ko‘rsatmalar va yo‘riqnomalarga, shuningdek, qoidlarga kiritilgan barcha o‘zgarishlarga rozi bo‘lishini anglatadi.

4.5. Jamoa a’zolari Turnir tashkilotchilarining obro‘sizlantirishga qaratilgan  va turnir sha’niga salbiy ta’sir etuvchi har qanday bayonotlar bermasligi yoki nashr etmasliklari lozim.

4.6. Turnir ishtirokchilariga nomaqbul avatarlarga va nomaqbul jamoa nomiga ega bo‘lish ta’qiqlanadi.

4.7. Jamoa tomonidan taqdim etilgan ishtirokchi yoki jamoa haqidagi ma’lumotlar noto‘g‘ri to‘ldirilgan bo‘lsa, ishtirokchi yoki jamoa tanlovda ishtirok etishiga yo‘l qo‘yilmaydi. Agar musobaqa davomida arizaning noto‘g‘ri to‘ldirilganligi aniqlansa, jamoaning keyingi ishtiroki to‘g‘risida qaror qabul qilinadi Tashkilotchilar tomonidan qabul qilinadi.

**5.**  **Turnirni o‘tkazish tartibi**

5.1. O‘zbekiston Respublikasi Prezidentining “Mahallalarda yoshlarni ommaviy sportga jalb qilishni yangi bosqichga olib chiqish chora-tadbirlari to‘g‘risida” 2022-yil 11-apreldagi PQ-201-son hamda “Davlat sport-ta’lim muassasalari faoliyatini mutlaqo yangi tizim asosida tashkil qilish chora-tadbirlari to‘g‘risida” 2022-yil 6-iyundagi PQ-268-son qarorlariga muvofiq, olimpiya, noolimpiya va milliy sport turlari bo‘yicha sport musobaqalarini o‘tkazish tizimi joriy etilgan.

**birinchi bosqich** – Universitet hamda fillialarida (20 mayga qadar). Bunda filialningning Yoshlar masalalari va ma’naviy-ma’rifiy ishlar bo‘yicha birinchi prorektori hamda yoshlar yetakchisi mas’ul hisoblanadi.

**ikkinchi bosqich** – Final bosqichi (23 – 24 may kunlari)

**Bunda,** **ushbu talablarga rioya qilinmasa jamoalar (yakka sportchilar)ni ishtirok etishiga yo‘l qo‘yilmaydi**.

5.2. Mazkur musobaqani o‘tkazish tartibi – Texnik reglament asosida tartibga solinadi.

**6.**     **Nizolarni bartaraf etish**

      6.1. Hakamlar turnir tashkilotchilari tomonidan tayinlangan bosh hakam tomonidan tayinlanadi.

      6.2. Bahsli masalalar bo‘yicha bo‘yicha yakuniy qaror bosh hakam tomonidan ushbu Nizom qoidalariga asoslanib qabul qilinishi shart.

      6.3. Shikoyatlar jamoa sardori o‘yin tugagandan keyin yozma tartibda taqdim etiladi.

      6.4. Turnir tashkilotchisi yakuniy qaror qabul qilish huquqini o‘zida saqlab qoladi.

**7. Yakuniy qoidalar**

7.1. Nizom qoidalarni buzgan shaxslar tanlovdan chetlashtiriladi.